Mi Cama

Mi Cama (באנגלית: My Bed, ובעברית: המיטה שלי) הוא סינגל שהוקלט על ידי הזמרת הקולומביאנית קרול ג'י. השיר יצא לאור ב-11 במאי 2018, כסינגל השני מתוך אלבום האולפן השני שלה, Ocean.

השיר הגיע אל המקום החמישי במצעד השירים שבספרד, השביעי במצעד שירי הפופ הלטיניים, והשישי במצעד השירים הלטיניים.

רקע וכתיבה 
השיר נכתב על ידי קרול ג'י והופק על ידי אנטוניו ריו גיבו "רייטו" ואנדי קליי. השיר מסמפל בתוכו את לחן פזמון השיר "Blackout", של בוני אנדרסון. השיר הוא שיר בסגנון הרגאטון, המשלב בתוכו גם קטעי טראפ לטיני.

לשיר יצא רמיקס המשלב בתוכו את הזמרים ניקי ג'אם וג'יי באלווין.

וידאו קליפ 
הווידאו קליפ הנלווה שיצא עבור השיר בוים על ידי 36 גראדוס, שגם ביים את הקליפ לשירה "Pineapple".

ב-10 במאי 2018, פורסם הקליפ, וכבר בצאתו זכה להצלחה בינלאומית כאשר צבר למעלה מ-18 מיליון צפיות ביממה אחת ביוטיוב. בעקבות כך הפך הקליפ לקליפ הסולו הלטיני הנצפה ביותר ביממה אחת ביוטיוב, ולקליפ ה-20 הנצפה ביותר לשנת 2018.

בקליפ ניתן לראות את קרול ג'י יוצאת מביתה, ולשיער שלה קשורה בנדנה. כשהיא מגיעה לרחוב, היא מתחילה לרקוד לצלילי השיר ביחד עם אזרחי המקום. בין היתר, ניתן לראות אנשים מניפים חבלים שיוצרים גיצים במגע עם הרצפה, ולקראת הסוף את ג'י שותה משקאות חריפים.

נכון ל-30 באוקטובר 2019, מונה הצפיות של הקליפ עומד על יותר מ-610 מיליון צפיות.

מיקומי שיא

נתוני מכירות

קישורים חיצוניים

הערות שוליים 

שירי 2018
סינגלים מ-2018
שירי קרול ג'י
שירים בספרדית
שירים שנכתבו על ידי קרול ג'י
שירי מוזיקת טראפ
שירי רגאטון
סינגלים בהוצאת יוניברסל מיוזיק לטין אנטרטיינמנט